CBG วอลุ่มแน่น! วิ่งแรง 4% จับตากำไรไตรมาส 4/63 “นิวไฮ” อานิสงส์คนละครึ่ง-ผลิตภัณฑ์ใหม่
CBG วอลุ่มแน่น! วิ่งแรง 4% จับตากำไรไตรมาส 4/63 “นิวไฮ” อานิสงส์คนละครึ่ง-ผลิตภัณฑ์ใหม่
14 ม.ค. 2564

ผู้สื่อข่าวรายงานว่า บริษัท คาราบาวกรุ๊ป จำกัด (มหาชน) หรือ CBG ณ เวลา 10.03 น. อยู่ที่ระดับ 124 บาท บวก 4.50 บาท หรือ 3.77% สูงสุดที่ระดับ 125 บาท ต่ำสุดที่ระดับ 123.50 บาท ด้วยมูลค่าการซื้อขาย 533.88 ล้านบาท

ด้าน บล.กรุงศรี ระบุในบทวิเคราะห์ฯ แนะนำ “ซื้อ” หุ้น CBG ราคาเป้าหมาย 145 บาท/หุ้น คาดการณ์กำไรสุทธิ ไตรมาส 4/63 พุ่งทำ New high จากมาตรการคนละครึ่ง และผลิตภัณฑ์ใหม่ Woody C+ Lock หนุนยอดขาย ขณะที่ต้นทุนลดลงจากการเดินเครื่องโรงงานผลิตขวดและแพ็กเกจจิ้งเอง
ขณะที่ บล.เมย์แบงก์ กิมเอ็ง (ประเทศไทย) แนะนำ “ซื้อเก็งกำไร” มองกำไรปกติไตรมาส 3/63 เป็น New high ตามคาด โดยเพิ่มขึ้น 25% จากการส่งออกเติบโต 15% และควบคุมค่าใช้จ่ายได้ดี แนวโน้มกำไรไตรมาส 4/63 เพิ่มขึ้นได้ต่อเนื่อง โดยยอดขายในประเทศอาจได้อานิสงส์จากโครงการคนละครึ่ง อีกทั้ง Woody C+Lock คาดว่าเติบโตแข็งแกร่ง พร้อมให้ราคาเป้าหมายอยู่ในช่วง 126-137 บาท